AD10-8+-+Gruppe+1

INTRODUKTION TIL IDEEN
Et undervisningsforløb i engelsk, udgangspunktet for temaet er EMAs (European Music Awards). Eleverne skal arbejde i grupper, hvor hver gruppe vælger at formidle deres underemne via et digitalt værktøj (vuvox, comic life, toondo, storyjumper, dvovlver etc.) Inden de går i gang med gruppearbejdet, laves en fælles brainstorm over underemner igennem wall-wisher. Vi forestiller os emner som: YouTube phenomenona, Rags to Riches, Lyrics, Idols, Celebrities vs. Rolemodels etc. Emnerne skal formidles via det digitale værktøj og deles på enten 1) en social digital platform (canvasdropr, glogster) 2) på en klassehjemmeside eller blog (wix, blogspot). Duksen kan være webmaster i én uge af gangen. Dermed er eleverne er selv ansvarlige for, at hjemmesiden kører. På den måde kan hjemmesiden fungere som "portfolio" og indeholde samtlige produkter fra årets undervisninger med mulighed for redigering osv. Ved begge disse muligheder kan alle eleverne se det fuldendte produkt, samtidig med at de alle kan redigere undervejs. Således bliver man mere bevidst om processen. Emnerne kan præsenteres ved gruppepræsentationer, hvor der tages udgangspunkt i det fælles produkt. Vi har valgt at bruge model 2, hvor vi laver en klassehjemmeside vha. programmet wix. Den kan findes her: http://kirstinepurup.wix.com/englishclass#!latest/mainPage Læringssyn: Læringssynet er socialkonstruktivistisk, eleverne skal selv forme deres læring, mens læreren bliver vejleder fremfor eksperten. Derudover lægges der vægt på det sociale aspekt af læringen. Eleverne skal arbejde i grupper, fremlægge for de andre og gemme deres produkter samlet. Den digitale platforms mulighed for, at alle kan redigere i alt til enhver tid betyder, at eleverne kan støtte hinandes læring.

DIAMANTMODELLEN

Formål/mål :
Med udgangspunkt i EMAs sættes fokus på informationssøgning og -sortering, samt brug af digitale medier. Trinmål for faget engelsk efter 9. klasse, eleverne bør kunne: Målet er, at eleverne gennem arbejdet bliver bedre til at søge information, hovedsageligt digitalt. De skal derudover blive mere opmærksomme på at udøve kildekritik, og vurdere hvad der er relevant information, og ikke mindst hvad der er lødig information. Eleverne skal desuden kunne fremlægge den fundne information gennem et digitalt medie, samt kunne begrunde deres valg af medie.
 * kommunikere mundtligt og skriftligt gennem digitale medier
 * udnytte medierne, herunder de elektroniske medier, i forbindelse med informationssøgning, kommunikation, videndeling og netværksdannelse

Indhold:
Kildekritik, effektiv kommunikation, tekstfremstilling. Det digitale medie understøtter læringen ved, at eleverne selv skal finde frem til indholdet af deres produkter, samt bearbejde det fundne indhold og præsentere det på en forståelig måde. I og med at eleverne arbejder ud fra emnet EMAs, kommer indholdet til at handle meget om elevernes egne idoler. I forbindelse med EMAs vil disse idoler ofte være internationale, og derfor vil søgninger på disse idoler ofte resultere i internationale (engelske) hits, hvilket gerne skulle resultere i elevernes interaktion med sproget engelsk; de skal læse og forstå sproget og bearbejde det til egne fremstillinger. Disse fremstillinger skal præsenteres gennem et digitalt medie og samles på klassens Wix, hvorfra der præsenteres.

Form:
Gruppearbejde, projektarbejdsform. Eleverne inddeles i grupper, der hver især vælger et emne og en præsentationsform.

Lærer:
Vejleder, hovedsageligt på de faglige områder. Eleverne er muligvis bedre i brugen af de digitale medier, men læreren skal dog stadig have sat sig ind de forskellige medier, der tilbydes, at eleverne kan arbejde med. Læreren skal desuden sørge for at definere den pulje af emner og digitale medier, eleverne vælger fra. Dels for at sikre relevans til emnet, dels for at projektet ikke skal blive for svært for eleverne at gå til.

Eleverne:
Producenter, kritiske informationssøgere, evt. undervisere overfor andre elever med færre kompetencer. Deres motivation fremmes ved, at læreren møder eleverne i 'deres' medie på elevernes hjemmebane. Der er relativt frie tøjler mht. udtryksform.

Institution:
Afhængig af de fysiske rammer/ressourcer på skolen foregår det i klasselokalet eller evt. gangarealer eller grupperum. Begrænsninger stilles af adgang til computere, (trådløst) netværk, pladshensyn (hvis der eksempelvis skal laves film).

Evaluering:
Evalueringen foregår på baggrund af præsentationen; vurderingen er summativ og foregår sidst i forløbet. Samtidigt vil der foregå en løbende formativ evaluering i kraft af lærerens vejledning gennem projektet.

LÆRERVEJLEDNING
Indføring i programmet wix - instruktionsvideo: http://www.youtube.com/watch?v=WzxBB5Wg72c&list=SPD05A9EF415A55BCB&index=54&feature=plpp_video Wix bruges til at opbygge hjemmesider ved hjælp af en HTML 5 Editor. Den er brugervenlig og simpelt komponeret, så både lærer og elever vil kunne benytte funktionen. Den kræver ingen kodning, så behersker man Prezi eller sågar PowerPoint, ville man, efter at have set videoen, godt kunne gå i gang med at lave hjemmeside.
 * Alderstrin || 7.-9. klasse, 13-15 år ||
 * Fag || Engelsk, ca. 6 lektioner ||
 * Fagligt indhold || Informationssøgning samt sortering, produktion af engelsk, digital fremstilling ||
 * Formål CKF'er || f. Forskellige undervisnings- og arbejdsformer: Klasseundervisning, gruppearbejde, tema- og emnebaseret undervisning, værkstedsundervisning og projektarbejde. g. Forskellige måder at organisere undervisning af elever og læreres arbejde på, herunder brugen af it som arbejds- og kommunikationsredskab. h. Samarbejde med elever om mål, indhold og arbejdsformer på grundlag af viden om deres forudsætninger og potentialer. ||
 * Teknisk platform || vuvox, comic life, dvovlver, voki mm. samt wix hvor al mediedesign samles til en klassehjemmeside ||